মুন্ডারি ভাষা
মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন।
মাহাতো
মাহাতোদের ভাষার নাম মুলত “কুর্মালী ভাষা” তবে বাংলাদেশের যে অঞ্চলে তারা বসবাস করে ,সেই অঞ্চলের মুসলিমেরা এদের ভাষাকে মাহাতোদের নামানুসারে মাহাতো ভাষা বলে কিন্তু আসলে তাদের ভাষার নাম কুর্মালী ভাষা। কুর্মী জাতির নাম অনুসারে এদের ভাষার নাম কুর্মালী ভাষা। কুর্মীদের কথা যেহেতু বেদে উল্লেখ আছে, তাই মাহাতোরা যে, আদিম যুগ হতে আছে তা সতত প্রতিয়মান। মাহাতোরা নিজেদের মধ্যে এই মাহাতো কুর্মালী ভাষায় কথা বলে। কুর্মালী ভাষার ধরন হলো আধা সংস্কৃতি ও আধাহিন্দি মেশানো। মাহাতোরা নিজ ভাষায় কথা বলতে খুবই গর্ববোধ করে তাছাড়াও তারা বাংলা এবং স্থানীয় আঞ্চলিক ভাষায় কথা বলতে শিখলেও সবাই বাংলায় কথা বলতে পারে না। যারা অন্য সমাজের সাথে মেশে না এরকম কিছু বয়স্ক লোকদের ক্ষেত্রে তা রেশি দেখা যায়। জন্মের পর এরা সাধারণত শিশুদের মাতৃভাষা হিসেবে কুর্মালী ভাষা শেখায় কারণ তারা পরিবারে সবাই এই ভাষায় কথা বলে। কেবল মাত্র অন্য সমাজের লোকদের সাথে কথা বলার সময় বাংলাভাষা ব্যবহার করে। এ সমাজের শিশুরা প্রথমে কুর্মালী মাহাতো ভাষায় কথা বলে পরে এরা স্কুল ও বড়দের কাছে বাংলা ভাষা শেখে।